Diari Oficial de la Generalitat Valenciana


Sumari del DOGV 4567, del 18-08-2003 (2003/8878)

RESOLUCIÓ de 21 de juliol de 2003, de la direcció general de Personal Docent de la conselleria de Cultura, Educació i Esport, per la qual s'aprova l'expedient dels processos selectius d'ingrés i accés als cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, convocats per Orde de 8 de maig de 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4567

Data del DOGV
:   18-08-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/8878


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 21 de juliol de 2003, de la direcció general de Personal Docent de la conselleria de Cultura, Educació i Esport, per la qual s'aprova l'expedient dels processos selectius d'ingrés i accés als cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, convocats per Orde de 8 de maig de 2002. [2003/8878]
  
Per Resolució de 24 de setembre de 2002, del director general de Personal, es van nomenar funcionaris en pràctiques dels cossos de professors d'Ensenyament Secundari, professors d'escoles oficials d'Idiomes, professors de Música i Arts Escèniques i professors tècnics de Formació Professional els aspirants seleccionats en el marc dels procediments selectius convocats per Orde de 8 de maig de 2002, de la Conselleria de Cultura i Educació.
  
Conclosa la fase de pràctiques i finalitzada la revisió de la documentació presentada pels aspirants seleccionats, resolc:
  
Primer
  
Declarar aptes en la fase de pràctiques, per haver rebut l'esmentada avaluació de la comissió qualificadora, els aspirants relacionats en l'annex I a la present resolució, una vegada comprovat que reunixen els requisits generals i específics de participació establits en la convocatòria.
  
Segon
  
Excloure de la llista d'aspirants seleccionats de la seua especialitat i de la llista per la qual se'ls nomena funcionaris en pràctiques els aspirants relacionats en l'annex II a la present resolució, una vegada comprovat que no han acreditat reunir els requisits exigits en l'orde de convocatòria, i, per tant, queden anul·lades totes les seues actuacions en l'esmentat procés selectiu.
  
Tercer
  
Aprovar l'expedient dels processos selectius d'ingrés i accés als cossos docents de professors d'Ensenyament Secundari, professors d'escoles oficials d'Idiomes, professors de Música i Arts Escèniques i professors tècnics de Formació Professional, convocats per Orde de 8 de maig de 2002, i remetre al Ministeri d'Educació, Cultura i Esport tant la llista d'aspirants seleccionats relacionats en l'annex I a la present resolució com la dels aspirants seleccionats que estaven exempts bé de la realització, bé de l'avaluació de la fase de pràctiques, perquè procedisca al seu nomenament com a funcionaris de carrera de conformitat amb la puntuació obtinguda.
  
Quart
  
De conformitat amb el que preveu l'article 13, lletra d), del Reial Decret 850/1993, de 4 de juny, els aspirants que hagen superat el procés selectiu en virtut d'esta convocatòria hauran d'obtindre la primera destinació definitiva en l'àmbit de gestió de la Conselleria de Cultura, Educació i Esport acudint amb caràcter forçós al concurs, conforme disposa l'article 2, en els apartats 2 i 3, del Reial Decret 2.112/1998, de 2 d'octubre.
  
Cinqué
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.